આપની રચનાત્‍મક અને કલાત્‍મક શક્તિઓ આપને રોજિંદી ઘરેડમાંથી બહાર આવી કંઈક નવું કરવા પ્રેરશે. આપનામાં વૈચારિક સ્થિરતા પણ રહે જેથી ચીવટપૂર્વક કામ કરી શકો. જવાબદારીઓ સારી રીતે નિભાવી શકશો. નાણાંકીય બાબતોનું આયોજન થાય. સરકારી બૉન્ડ્સ, બેંક ડિપોઝિટ, ડિબેન્ચર કે મ્યુચ્યુઅલ ફંડમાં લાંબાગાળાનું મૂડીરોકાણ કરશો. આપનો આત્‍મવિશ્વાસ વધશે. રમતગમત અને કલાક્ષેત્રના કસબીઓને પોતાની પ્રતિભા દર્શાવવાનો મોકો મળશે. સપ્તાહના મધ્યમાં આપને માતાની તંદુરસ્‍તી વિશે ચિંતા રહેશે. નકારાત્‍મક વિચારોથી બચવું. આપની સર્જનશીલતામાં વધારો થાય. ધર્મ અને આધ્યાત્મિકતા તરફ આપ વધુ ઝુકશો. જીવનના રહસ્યો જાણવા માટે આધ્યાત્મિક ગુરુની શોધ કરશો. આપના હાથે કોઇ ધાર્મિક કાર્ય થાય. નોકરિયાત વર્ગ પોતાની સારી કામગીરીથી ઉપરી અધિકારીઓને પ્રભાવિત કરી શકશે. સહકાર્યકરોનો સહકાર મળે. વિદ્યાર્થીઓ તેમના અભ્‍યાસમાં સારો દેખાવ કરી શકશે. એકાદ ધાર્મિક સ્‍થળની મુલાકાત થશે. લાંબા અંતરની મુસાફરીનો યોગ છે. દૂર વસતા સ્‍નેહી મિત્રોના શુભ સમાચાર સાંપડે. પરદેશગમન માટેની શક્યતાઓ ઊભી થાય. ગૃહ-ઉપયોગી ચીજો પાછળ ખર્ચ થાય. વિદ્યાર્થીઓએ હવે જીવ લગાવીને મહેનત કરવી પડશે. અવિવાહિત જાતકોના ઘરે શરણાઈઓ વાગવાના યોગ છે. કુટુંબ સાથે સામાજિક મેળાવડા, લગ્નમાં કે બહાર ફરવામાં આનંદમય સમય પસાર થશે. તન- મનથી પ્રસન્‍નતા અનુભવશો. જાહેર જીવનમાં યશકીર્તિ મળે. વેપારીઓ પોતાના વ્યવસાયને નવી ક્ષિતિજો સુધી લઈ જઈ શકશે. ભાગીદારીથી લાભ થાય.